馬斯查蘭奴

馬斯查蘭奴係阿根廷足球員，打中場，而家效力西甲嘅巴塞隆拿。佢喺阿根廷班霸河床出身，嗰時已經有出色表現，好多間球會都想招攬佢。後來佢先後加盟巴西嘅哥連泰斯同埋英格蘭嘅韋斯咸足球會，2007年加盟利物浦足球會。2010年加盟西甲巴塞隆拿。

馬斯查蘭奴亦係出名嘅茅躉王，多次喺比賽中粗野攔截對手令對手重傷，亦因此攞咗唔少紅牌。更加曾經試過喺雙紅會紅牌被逐依然留喺場上，要領隊賓尼迪斯鎮靜佢嘅情緒，之後俾英足總秋後算賬停賽兩場，罰一萬五千英鎊兼且利物浦額外罰多佢兩個禮拜週薪。

阿根廷足球員
韋斯咸足球會球員
利物浦球員
巴塞隆拿球員